
Betegtájékoztató: Információk a felhasználó számára
Urogin belsőleges folyadék

orvosi medveszőlő levél, közönséges párlófű virágos hajtás, közönséges cickafark virágos hajtás, csalánlevél, nyírfalevél, mezei zsurló meddő hajtás etanolos kivonata

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mely az Ön számára fontos információkat tartalmaz.
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.
· Feltétlenül tájékoztassa kezelőorvosát, ha tünetei 7 napon belül nem enyhülnek, vagy éppen súlyosbodnak.
A betegtájékoztató tartalma:

1. 
Milyen típusú gyógyszer az Urogin belsőleges folyadék (továbbiakban Urogin) és milyen betegségek esetén alkalmazható?

2. 
Tudnivalók az Urogin szedése előtt

3.
Hogyan kell szedni az Urogint?

4. 
Lehetséges mellékhatások

5. 
Hogyan kell az Urogint tárolni?

6. 
A csomagolás tartalma és egyéb információk 
1. Milyen típusú gyógyszer az Urogin és milyen betegségek esetén alkalmazható?

Az Urogin hagyományos növényi gyógyszer, amelyet kizárólag a régóta fennálló használaton alapuló meghatározott javallatokra alkalmaznak, enyhe húgyúti fertőzések, „felfázás”-ból eredő hólyaghurut-, illetve húgyúti gyulladások kezelésére önállóan vagy kiegészítő terápiaként.

2. Tudnivalók az Urogin szedése előtt
Ne szedje az Urogint:
– 
ha allergiás a hatóanyagokra vagy a gyógyszer (6. pontban felsorolt) egyéb összetevőjére.

– 
májbetegség, alkoholizmus, epilepszia, agysérülés, illetve más központi idegrendszeri betegség fennállásakor.

Figyelmeztetések és óvintézkedések 
Az Urogin szedése előtt beszéljen kezelőorvosával, gyógyszerészével vagy a gondozását végző egészségügyi szakemberrel.

Vizelethajtó gyógyszer szedése esetén a készítmény alkalmazásáról kérje ki szakember véleményét.

Egyéb gyógyszerek és az Urogin
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.

Az Urogin alkohol tartalma módosíthatja vagy növelheti más gyógyszerek hatását. Vizeletet savanyító gyógyszerekkel együtt nem szedhető. Vizelethajtó gyógyszerekkel egyidejűleg alkalmazva azok hatását felerősítheti.

Terhesség és szoptatás

Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

Terhes és szoptató nőknél történő alkalmazása tekintetében nem áll rendelkezésre információ, ezért az Urogin alkalmazása óvatosságból nem javasolt.

A készítmény hatásai a gépjárművezetéshez és a gépek kezeléséhez szükséges képességekre

A készítménynek a gépjárművezetéshez és gépek kezeléséhez szükséges képességeket befolyásoló hatásait nem vizsgálták.

A javallt adagolásban a készítménnyel igen kis mennyiségű alkoholt viszünk be a szervezetbe, amit figyelembe kell venni.

Az Urogin etanolt (alkoholt) tartalmaz 
Ez a készítmény legfeljebb 23 térfogat % etanolt (alkohol) tartalmaz.

Egy adag Urogin (10 ml) 2,23 g alkoholt tartalmaz (legfeljebb 2231 mg adagonként, ami 46 ml sörrel vagy 19,2 ml borral megegyező adag).

Alkoholprobléma esetén a készítmény ártalmas. Terhes vagy szoptató nők, gyermekek és magas rizikófaktorú betegek (pl.: májbetegség vagy epilepszia) esetén a készítmény szedése megfontolandó.

3. 
Hogyan kell szedni az Urogint?

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje. Amennyiben nem biztos abban, hogyan alkalmazza a gyógyszert, kérdezze meg kezelőorvosát vagy gyógyszerészét.

A készítmény ajánlott adagja felnőtteknek és 14 éves kor fölötti serdülőknek napi 3 × 10 ml (adagolóeszköz), amelyet 2-3 dl vízben vagy teában elkeverve kell bevenni. A készítmény használat előtt felrázandó!

Az Urogint a tünetek megszűnéséig, de legalább 3 napig célszerű szedni. Amennyiben 7 napig tartó Urogin szedése után sem javulnak a panaszok, kérjen tanácsot kezelőorvosától. Hosszan tartó alkalmazása nem ajánlott.
Alkalmazása gyermekeknél és serdülőknél
Az Urogin szedése - alkohol tartalma miatt - 14 éves életkor alatt nem javasolt.

Ha az előírtnál több Urogint vett be

Túladagolás esetén a mellékhatások kifejezettebbé válhatnak. Ilyenkor a gyógyszer szedését abba kell hagyni.

Ha elfelejtette bevenni az Urogint

Ne vegyen be kétszeres adagot a kihagyott adag pótlására.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.

4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Ritka (1000-ből legfeljebb 1 beteget érinthet): 
· érzékeny gyomrú egyéneknél hányinger, hányás;
· egyéni allergiás reakciók (légzőszervi és bőr) jelentkezhetnek (cickafark és más fészkes virágzatúakkal szembeni túlérzékenység esetén).
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.
5. 
Hogyan kell az Urogint tárolni?

Legfeljebb 25 °C-on tárolandó.

Felbontás után 1 hónapig használható fel.

A gyógyszer gyermekektől elzárva tartandó!

A csomagoláson feltüntetett lejárati idő után ne szedje ezt a gyógyszert. A lejárati idő az adott hónap utolsó napjára vonatkozik.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6. 
A csomagolás tartalma és egyéb információk 
Mit tartalmaz az Urogin?
· A készítmény hatóanyagai:

1 ml belsőleges folyadék tartalma: 1 ml etanolos kivonat (1:4,9) a következő növényekből: orvosi medveszőlő levél (Arctostaphylos uva-ursi L., folium), közönséges párlófű virágos hajtás (Agrimonia eupatoria L., herba), közönséges cickafark virágos hajtás (Achillea millefolium L., herba), csalánlevél (Urtica dioica L., folium), nyírfalevél (Betula pendula Roth /Betula pubescens Ehrh. folium), mezei zsurló meddő hajtás (Equisetum arvense L. herba) 2,45: 2,05:2,05:1,65:1:1 arányban.
Kivonószer: 23 % (V/V) etanol (alkohol).

· Egyéb összetevők: etanol a kivonat összetevőjeként.

Milyen az Urogin külleme és mit tartalmaz a csomagolás?
Kávébarna színű, átlátszatlan, jellemzően fűszeres szagú alkoholos kivonat.

Csomagolás: 125 ml belsőleges folyadék átlátszatlan barna PET palackba töltve, PE betéttel ellátott fehér PE csavaros biztonsági kupakkal lezárva és átlátszó PP adagolóeszközzel ellátva. 
1 palack és adagolóeszköz dobozban.

A forgalomba hozatali engedély jogosultja és a gyártó

